CELEX: 32020D0755
Language: fi
Date: 2020-06-08 00:00:00
Title: Neuvoston päätös (YUTP) 2020/755, annettu 8 päivänä kesäkuuta 2020, unionin tuesta Kansainvälisen atomienergiajärjestön toimille ydinturvan aloilla sekä joukkotuhoaseiden leviämisen vastaisen Euroopan unionin strategian täytäntöönpanon puitteissa annetun päätöksen (YUTP) 2016/2383 muuttamisesta

9.6.2020   
               
               
                  FI
               
               
                  Euroopan unionin virallinen lehti
               
               
                  LI 179/2
               
            
         NEUVOSTON PÄÄTÖS (YUTP) 2020/755,
         annettu 8 päivänä kesäkuuta 2020,
         unionin tuesta Kansainvälisen atomienergiajärjestön toimille ydinturvan aloilla sekä joukkotuhoaseiden leviämisen vastaisen Euroopan unionin strategian täytäntöönpanon puitteissa annetun päätöksen (YUTP) 2016/2383 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 21 päivänä joulukuuta 2016 päätöksen (YUTP) 2016/2383 (1), jossa säädetään kyseisen päätöksen 1 artiklassa tarkoitettujen toimien 36 kuukauden täytäntöönpanokaudesta, joka alkaa kyseisessä päätöksessä tarkoitetun rahoitussopimuksen tekopäivästä.
                  
               
                     (2)
                  
                  
                     Rahoitussopimus Kansainvälisen atomienergiajärjestön (IAEA) kanssa allekirjoitettiin 15 päivänä kesäkuuta 2017, joten sen voimassaolo päättyy 14 päivänä kesäkuuta 2020.
                  
               
                     (3)
                  
                  
                     IAEA pyysi 8 päivänä toukokuuta 2020 päätöksen (YUTP) 2016/2383 täytäntöönpanokauden ja sopimuksenteon määräajan pidentämistä 36 kuukaudesta 42 kuukauteen eli 14 päivään joulukuuta 2020 saakka. Pyydetyn pidentämisen syynä on covid-19-pandemia ja muiden kuin olennaisen tärkeiden matkojen ja kokousten väliaikainen keskeyttäminen 1 päivään kesäkuuta 2020 saakka. Näihin kuuluvat myös Wienissä pidettäväksi tarkoitetut kokoukset, jotka olisivat edellyttäneet ulkomaisten asiantuntijoiden osallistumista.
                  
               
                     (4)
                  
                  
                     Päätöksen (YUTP) 2016/2383 1 artiklassa tarkoitettuja toimia voidaan jatkaa 14 päivään joulukuuta 2020 saakka sen vaikuttamatta resursseihin.
                  
               
                     (5)
                  
                  
                     Päätös (YUTP) 2016/2383 olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2016/2383 5 artiklan 2 kohta seuraavasti:
            ”Tämän päätöksen voimassaolo päättyy 14 päivänä joulukuuta 2020.”
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 8 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös (YUTP) 2016/2383, annettu 21 päivänä joulukuuta 2016, unionin tuesta Kansainvälisen atomienergiajärjestön toimille ydinturvan aloilla sekä joukkotuhoaseiden leviämisen vastaisen Euroopan unionin strategian täytäntöönpanon puitteissa (EUVL L 352, 23.12.2016, s. 74).